24/07/2015 | Administración LocalMunicipal
Carral
Acordos plenarios referentes a retribucións de cargos con adicación exclusiva e parcial e réxime de adicación destes últimos

En cumprimento do establecido no artigo 75.5 da Lei 7/1985, de 2 de abril, Reguladora das Bases do Réximen Local (LRBRL) faise saber que o Pleno do Concello de Carral, na súa sesión extraordinaria realizada o nove de xullo de 2015, en votación ordinaria, por sete votos a favor dos/as señores/as concelleiros/as do grupo municipal do PP, fronte a cinco votos en contra (dos/as catro señores/as concelleiros/as do grupo municipal do PSdeG-PSOE presentes na sesión e do señor concelleiro do grupo municipal mixto (Asemblea Cidadá de Carral-SON)), adoptou os seguintes acordos, que se transcriben literalmente na súa parte dispositiva: 1) Determinar a adicación exclusiva en relación ao seguinte cargo de goberno do Concello de Carral, coas retribucións que se indican: – Alcaldía: retribucións mensuais brutas de 2.760,00 € en 12 pagas e dúas extraordinarias en xuño e decembro (total anual: 38.640 € + Seguridade Social a cargo do Concello). 2) Determinar as adicacións parciais en relación ao seguintes cargos de goberno do Concello de Carral, coas retribucións que se indican: – Concellaría de obras e servizos: retribucións mensuais brutas de 1.890,00 € en 12 pagas e dúas extraordinarias en xuño e decembro (total anual: 26.460,00 € + Seguridade Social a cargo do Concello) (cun réxime de adicación temporal mínima necesaria para a percepción das devanditas retribucións equivalente ao 85% da xornada establecida en cómputo anual para os funcionarios públicos, cuxo cumprimento deberá ser obxecto de control polos medios que determine a Alcaldía). – Concellaría de educación, traballo e benestar: retribucións mensuais brutas de 1.890,00 € en 12 pagas e dúas extraordinarias en xuño e decembro (total anual: 26.460,00 € + Seguridade Social a cargo do Concello) (cun réxime de adicación temporal mínima necesaria para a percepción das devanditas retribucións equivalente ao 85% da xornada establecida en cómputo anual para os funcionarios públicos, cuxo cumprimento deberá ser obxecto de control polos medios que determine a Alcaldía). – Concellaría de cultura, participación cidadá e voluntariado: retribucións mensuais brutas de 1.000,00 € en 12 pagas e dúas extraordinarias en xuño e decembro (total anual: 14.000,00 € + Seguridade Social a cargo do Concello) (cun réxime de adicación temporal mínima necesaria para a percepción das devanditas retribucións equivalente ao 50% da xornada establecida en cómputo anual para os funcionarios públicos, cuxo cumprimento deberá ser obxecto de control polos medios que determine a Alcaldía). – Concellaría de xuventude e deportes: retribucións mensuais brutas de 1.000,00 € en 12 pagas e dúas extraordinarias en xuño e decembro (total anual: 14.000,00 € + Seguridade Social a cargo do Concello) (cun réxime de adicación temporal mínima necesaria para a percepción das devanditas retribucións equivalente ao 50% da xornada establecida en cómputo anual para os funcionarios públicos, cuxo cumprimento deberá ser obxecto de control polos medios que determine a Alcaldía). 3) De acordo co establecido no artigo 75.5 LRBRL, o alcalde-presidente determinará os/as membros da Corporación que realizarán as súas funcións en réxime de adicación exclusiva ou parcial, ocupando as concellarías para as cales o Pleno establece, mediante este acordo, tales adicacións (a partires do 15 de xullo de 2015, aos efectos de poderse axeitar ao crédito existente para o que resta de exercicio). 4) Publicarse íntegramente no Boletín Oficial da Provincia e fixar no taboleiro de anuncios da Corporación os acordos plenarios referentes a retribucións dos cargos con adicación exclusiva e parcial e réxime de adicación destes últimos, indemnizacións e asistencias, así coma os acordos do alcalde determinando os/as membros da Corporación mesma que realizarán as súas funcións en réxime de adicación exclusiva ou parcial. Contra os devanditos acordos, que poñen fin á via administrativa, poderase interpoñer potestativamente recurso de reposición perante o Pleno do Concello no prazo dun mes ou directamente recurso contencioso-administrativo perante o órgano xurisdicional e nos prazos establecidos na Lei reguladora da xurisdición contencioso-administrativa. Carral, 14 de xullo de 2015 O ALCALDE José Luis Fernández Mouriño